pythainlp/thai-wiki-dataset-v3 huggingface dataset:
วัดศาลาแดง (จังหวัดพระนครศรีอยุธยา)

วัดศาลาแดง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปะหัน อำเภอบางปะหัน จังหวัดพระนครศรีอยุธยา มีเนื้อที่ 27 ไร่ 1 งาน 46 ตารางวา
วัดศาลาแดง เดิมชื่อ วัดหางเสือ สร้างวัดเมื่อ พ.ศ. 2305  โดยคหบดีชาวจีนที่เป็นพ่อค้าล่องซุงคนหนึ่ง ชื่อ ก๋งชวดทอง แหวนทอง โดยสร้างห่างจากแม่น้ำออกไปใกล้กับคลองชลประทานปัจจุบัน ซึ่งเดิมเป็นทุ่งนา จนเมื่อเกิดเหตุการณ์เสียกรุงศรีอยุธยาครั้งที่ 2 วัดหางเสือได้กลายเป็นวัดร้างอยู่ระยะหนึ่ง ภายหลังได้รับการบูรณะ โดยสร้างอาคารเสนาสนะต่าง ๆ เลื่อนมาทางตะวันตกติดกับแม่น้ำลพบุรี ต่อมาในสมัยพระอธิการเฉื่อยเป็นเจ้าอาวาส สมเด็จพระวันรัต (เฮง เขมจารี) วัดมหาธาตุยุวราชรังสฤษฎิ์ราชวรมหาวิหาร ได้เปลี่ยนชื่อวัดมาเป็น "วัดหลังคาแดง" วัดได้รับพระราชทานวิสุงคามสีมาในครั้งหลังเมื่อวันที่ 18 กุมภาพันธ์ พ.ศ. 2495
ปูชนียวัตถุที่สำคัญ ได้แก่ หลวงพ่อทอง เป็นพระพุทธรูปพระประธานในอุโบสถ ภายในวัดยังมีต้นไม้ใหญ่เก่าแก่ อายุนับร้อยปีไว้จำนวนมาก เช่น ต้นตะเคียน ต้นยาง เป็นต้น
วัดศาลาแดงมีพระเกจิอาจรย์ คือ  "หลวงพ่อรวย" หรือพระอธิการสำรวย อธิปุญโญอดีตเจ้าอาวาส ท่านได้สร้างพระเครื่อง สร้างเหรียญ มีสองรุ่น คือ เหรียญโลหะรูปเสมา พ.ศ. 2534 และเนื้อผง พ.ศ. 2536
==อ้างอิง==
ศาลาแดง
เมล บี

เมลานี จานีน บราวน์ (Melanie Janine Brown, MBE; 29 พฤษภาคม ค.ศ.1975 ) เป็นนักร้อง, นักแต่งเพลง, พิธีกร และ นักแสดงชาวอังกฤษ โดยเธอใช้ชื่อในวงการว่า เมลานี บี (Melanie B) หรือ เมล บี (Mel B)
เธอได้เข้าสู่วงการจากการเป็นหนึ่งในสมาชิกวงสไปซ์เกิลส์ในช่วงทศวรรษที่ 1990 โดยเธอมีฉายาในวงและเป็นที่รู้จักในนาม สะแกรี สไปซ์ (Scary Spice) โดยสไปซ์เกิลส์เป็นวงที่มียอดขายมากกว่า 100 ล้านทั่วโลก และเป็นวงเกิลส์กรุปที่มียอดขายสูงสุดตลอดกาลอีกหนึ่งวง
ในช่วงที่สไปซ์เกิลส์ได้หยุดการทำงานวงนั้นเมล บีได้ออกสตูดิโออัลบั้มชุดที่หนึ่งว่า Hot ในปี ค.ศ.2000 โดยซิงเกิ้ลกลักของอัลบั้ม"I Want You Back" สามารถขึ้นอันดับ 1 ใน ชาร์ตซิงเกิลแห่งสหราชอาณาจักร ได้สำเร็จ นอกจากนี้ซิงเกิ้ลในอัลบั้มนี้อย่าง "Tell Me" และ  "Feels So Good" ยังสามารถติดในอันดับ 5 ของชาร์ตได้สำเร็จ หลังจากนั้นเธอก็ได้ไปเซ็นสัญญากับค่าย Amber Café และได้ปล่อยสตูดิโออัลบั้มชุดที่สองออกมาโดยใช้ชื่อว่า L.A. State of Mind ในปีค.ศ. 2005 โดยมีซิงเกิ้ลในอัลบั้มคือ "Today" และหลังจากนั้นในปีค.ศ. 2013 เมล บี ก็ได้ปล่อยซิงเกิ้ล"For Once in My Life" หลังจากไม่ได้ปล่อยเพลงถึง 8 ปี โดยซิงเกิ้ลนี้สามารถขึ้นอันดับ 2 ในชาร์ต Billboard Hot Dance Club Songsได้สำเร็จ
ตั้งแต่ปีค.ศ.2007 เมล บีได้ผันตัวเองไปเป็นดาราทางโทรทัศน์แทน โดยเธอได้เริ่มจากการเป็นหนึ่งในผู้เข้าแข่งขันในรายการ Dancing with the Stars ซีซัน 5 ซึ่งเธอได้อันดับที่ 2 จากการแข่งขันครั้งนั้น ระหว่างปีค.ศ. 2011 และ 2016 เธอได้มีโอกาสไปเป็นกรรมการรับเชิญและกรรมการหลักในรายการ The X Factor Australia และ The X Factor UK นอกจากนี้เธอยังได้เป็นพิธีกรในรายการ Dancing with the Stars Australia ในซีซัน 12 ในปีค.ศ. 2012 และเป็นกรรมการตัดสิน ในรายการ America's Got Talent ตั้งแต่ปีค.ศ.2013 –2019) ทางช่องNBC อีกทั้งเธอยังได้รับหน้าที่ในการเป็นโค๊ชในรายการ  The Voice Kids Australia ในปีค.ศ. 2014 และในปี ค.ศ. 2016 ถึง 2018 เธอได้ทำหน้าที่เป็นพิธีกรในรายการ Lip Sync Battle UK โดยร่วมกับ Professor Green ด้านชีวิตส่วนตัวเมล บี เคยคบหาดูใจทั้งผู้ชายและผู้หญิงด้วยกันโดยเธอออกมาเปิดเผยว่า “คนส่วนใหญ่เรียกฉันว่าเป็นเลสเบี้ยน, ไบเซ็กชวล หรือ คนรักต่างเพศ แต่ตราบใดที่ฉันรู้ว่าคนบนเตียงเป็นใครมันก็แค่นั้น ฉันเป็นคนที่มีอารมณ์ทางเพศมากและฉันมีชีวิตเซ็กที่ดี”
==รายการโทรทัศน์==
Dancing with the Stars U.S. Version (2007)
Miss Universe 2008 (2008)
Mel B: It's a Scary World (2010)
The X Factor Australia (2011-2012, 2016)
Dancing with the Stars Australia Version (2012)
Miss Universe 2013 (2013)
America's Got Talent (2013-2018)
The X Factor UK (2014)
The Voice Kids Australia (2014)
Lip Sync Battle UK (2016-2018)
America's Got Talent: The Champions (2019)
Celebrity Juice (2019-2020)
The Masked Singer UK (2021)
==สตูดิโออัลบั้ม==
Hot (2000)
L.A. State of Mind (2005)
== อ้างอิง ==
== แหล่งข้อมูลอื่น ==
นักร้องอังกฤษที่มีความหลากหลายทางเพศ
นักแสดงอังกฤษที่มีความหลากหลายทางเพศ
บุคคลจากลีดส์
ชาวอังกฤษเชื้อสายแอฟริกา
สมาชิกของสไปซ์เกิลส์
ชาวอังกฤษในสหรัฐ
ผู้ได้รับเครื่องราชอิสริยาภรณ์เอ็มบีอี
คนรักร่วมสองเพศชาวอังกฤษ
นักร้องที่เป็นคนรักร่วมสองเพศ
วัดเทวสังฆาราม

วัดเทวสังฆาราม เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในตำบลบ้านเหนือ อำเภอเมืองกาญจนบุรี จังหวัดกาญจนบุรี
==ประวัติ==
วัดเทวสังฆาราม หรือชาวบ้านเรียกว่า วัดเหนือ ผู้สร้างวัดชื่อท่านสมภารเสี่ยง ไม่ทราบว่าสร้างสมัยใด เมื่อครั้งพม่าตีกรุงศรีอยุธยาใน พ.ศ. 2310 ได้ทำลายบ้านเมืองเสียหายหมดสิ้นแล้วกวาดต้อนครอบครัวและเก็บทรัพย์สมบัติของคนไทยกลับไปพม่า ท่านสมภารเสี่ยงเป็นชาวไทยที่มา ตั้งบ้านเรือนอยู่ ณ กาญจนบุรีเก่า ได้ถูกข้าศึกพม่ากวาดต้อนเอาไปด้วยพร้อมกับมารดา ในขณะที่ท่านถูกกวาดต้อนไปยังเป็นสามเณรอยู่ ต่อมาท่านได้อุปสมบทในประเทศพม่า ท่านปรารถนาจะกลับมายังบ้านเกิด มารดาของท่านจึงได้บอกสถานที่ที่ฝังทรัพย์ไว้ในเมืองที่ตั้งบ้านเรือนมาแต่เดิม เมื่อกลับมายังไทยพร้อมกับคนไทย 5–6 คน แต่บ้านเมืองเปลี่ยนแปลงไปมาก และได้ย้ายเมืองกาญจนบุรีมาตั้งใหม่ที่ตำบลปากแพรก ท่านสมภารเสี่ยงผู้ดำริจะสร้างวัดจึงคิดว่าถ้าจะสร้างวัด ณ เมืองกาญจนบุรีเก่า ซึ่งกำลังจะเลิกร้างไป ท้ายสุดท่านตัดสินใจสร้างใกล้กับเมืองกาญจนบุรีใหม่ เริ่มแรกตั้งเป็นสำนักสงฆ์ จากนั้นสร้างอุโบสถ
จากข้อมูลของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2368 ได้รับพระราชทานวิสุงคามสีมาเมื่อ พ.ศ. 2480 วัดเทวสังฆารามได้รับการยกฐานะเป็น พระอารามหลวงตามประกาศกระทรวงศึกษาธิการลงวันที่ 30 พฤศจิกายน พ.ศ. 2505
==อาคารเสนาสนะ==
อาคารเสนาสนะที่สำคัญ ได้แก่ พระอุโบสถหลังใหม่ พระอุโบสถหลังเก่ามีหลังคาเชิงซ้อนด้านหน้ามีมุขหับเผย ศิลปะอยุธยา ส่วนเครื่องลำยองน่าจะสร้างในสมัยหลัง ข้างพระอุโบสถหลังเก่ามีมณฑป สันนิษฐานว่าเป็นฝีมือสร้างรุ่นราวคราวเดียวกันกับพระอุโบสถ มีรูปปั้นด้านหน้าเป็นรูปคนนุ่งกางเกงขายาว สวมเสื้อคอปิดยืนอยู่ 2 ข้างทางเข้า ศาลาการเปรียญมีหน้าบัน จารึกพระปรมาภิไธย ภปร. เหนือผ้าทิพย์แห่งพระพุทธรูปปางประทานพร เจดีย์ย่อมุมไม้สิบสอง ส่วนกลางทรงระฆังสูง ตกแต่งลวดลายพรหมพฤกษาปล้องไฉน แสดงด้วยบัวกลุ่ม 5 ชั้นปลายสุดชำรุดหายไป ด้านล่างคอระฆังประดับลายกลีบบัวซ้อน 1 ชั้น เป็นศิลปะรัตนโกสินทร์ตอนต้น วัดมีปูชนียวัตถุที่สำคัญ คือ พระพุทธสุทธิมงคล
==อ้างอิง==
เทวสังฆาราม
พระอารามหลวงชั้นตรี ชนิดสามัญ
วัดท่าสะอ้าน

วัดท่าสะอ้าน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าสะอ้าน อำเภอบางปะกง จังหวัดฉะเชิงเทรา ปัจจุบันมีพระธรรมมังคลาจารย์ วิ. (ประยงค์ ปิยวณฺโณ) เป็นเจ้าอาวาส
วัดท่าสะอ้านสร้างวัดเมื่อ พ.ศ.2436 โดยมีพ่อทอง พ่อรัก พ่อนาค พ่อหร่อง พ่อแดง พ่อชื่น พ่อดิษฐ์ พ่อพหรม พ่อกลัด และแม่แสง เป็นผู้มอบที่ดินถวายสร้างวัด จำนวน 16 ไร่ 2 งาน 12 วา ได้รับอนุญาตให้สร้างวัดเมื่อ พ.ศ. 2451 วัดได้รับพระราชทานวิสุงคามสีมาเมื่อ พ.ศ. 2494 เขตวิสุงคามสีมากว้าง 140 เมตร ยาว 150 เมตร ทางวัดได้เปิดสอนโรงเรียนพระปริยัติธรรมแผนกธรรม เมื่อ พ.ศ.2472 โรงเรียนพระปริยัติธรรมแผนกบาลี เปิดสอนเมื่อ พ.ศ. 2500 เป็นวัดศาสนาพุทธ
วัดมีหอระฆังหลังคาทรงจัตุรมุข และศาลาการเปรียญเป็นศาลาไม้ ศาลาเรือนไทยสร้างเมื่อวันที่ 27 พฤษภาคม พ.ศ. 2545 เป็นศาลาคอนกรีตเสริมเหล็กทรงไทย กว้าง 10 เมตร ยาว 20 เมตร พื้นปูน หลังคามุงกระเบื้อง มีจั่วสามด้าน จั่วด้านหน้ามีรูปหล่อหลวงพ่อโสธรติดไว้ภายในจั่ว
==อ้างอิง==
ท่าสะอ้าน
โบราณสถานในจังหวัดฉะเชิงเทรา
รายชื่อจังหวัดของประเทศอาร์มีเนียเรียงตามดัชนีการพัฒนามนุษย์

นี่คือ รายชื่อจังหวัดของประเทศอาร์มีเนียเรียงตามดัชนีการพัฒนามนุษย์ ณ ปี พ.ศ. 2562 ซึ่งรวมถึงเยเรวาน เมืองหลวงและเมืองใหญ่สุด
== อ้างอิง ==
วัดหิรัญญาวาส (จังหวัดเชียงราย)

วัดหิรัญญาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะช้าง อำเภอแม่สาย จังหวัดเชียงราย
วัดหิรัญญาวาส ชื่อเดิมเรียกว่า วัดเหมืองแดงน้อย กระทรวงศึกษาธิการประกาศตั้งเป็นวัด เมื่อวันที่ 24 มกราคม พ.ศ. 2515 ได้รับพระราชทานวิสุงคามสีมาเมื่อวันที่ 8 กันยายน พ.ศ. 2531 เขตวิสุงคามสีมากว้าง 40 เมตร ยาว 80 เมตร
อาคารเสนาสนะที่สำคัญ ได้แก่ อุโบสถ ศาลาการเปรียญ กุฏิสงฆ์ ศาลาบาตร และหอฉัน ปูชนียวัตถุมีพระพุทธรูปพระประธาน และ พระสิงห์สานชนะมาร พระพุทธรูปสานด้วยไม้ไผ่ปางมารวิชัยที่ใหญ่ที่สุดในประเทศไทย เป็นพระประธานในวิหาร สานด้วยไม้ไผ่ หน้าตักกว้าง 9.9 ศอก สูง 19 ศอก เป็นพระพุทธรูป ลักษณะพระสิงห์หนึ่งเชียงแสนใช้เวลาสร้าง 99 วัน ใช้ไม้ไผ่ทั้งหมด 39,000 ท่อน ไม้ไผ่ลงรักจนเป็นเงาสวยงาม พระพุทธรูปองค์นี้สร้างแล้วเสร็จเมื่อ วันเสาร์ที่ 7 พฤศจิกายน พ.ศ. 2552
==รายนามเจ้าอาวาส==
พระคำอ้าย ปญฺโญ
พระดวงคำ คำภีโร
พระจันทร์ติ๊บ กตฺสีโร
พระดวงจันทร์ ปริสุทโธ
พระองอาจ ฐิตสีโร
==อ้างอิง==
หิรัญญาวาส
วัดป่าเปอะ

วัดป่าเปอะ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าวังตาล อำเภอสารภี จังหวัดเชียงใหม่ อยู่ห่างจากแม่น้ำปิงมาทางตะวันออกประมาณ 300 เมตร อยู่ฝั่งตะวันตกของเวียงกุมกาม ปัจจุบันไม่พบร่องรอยโบราณสถาน บริเวณโดยรอบวัดเป็นเขตที่อยู่อาศัยของชุมชน มีที่ดินตั้งวัดเนื้อที่ 2 ไร่ 1 งาน 20 ตารางวา
วัดป่าเปอะสร้างขึ้นเมื่อ พ.ศ. 2204 ซึ่งมีประวัติเล่าว่า สร้างขึ้นโดยพระพรหม (พระที่ชื่อ พรหม) เมื่อได้เดินทางมาฉลองวัด ต้องอาบน้ำล้างโคลนตมที่เกิดจากระหว่างทางฝนตก ทำให้พื้นดินและทางเดินเปียกและลื่น มีแต่โคลนตม จึงได้ชื่อว่า "วัดป่าเปอะ" วัดรับพระราชทานวิสุงคามสีมา เมื่อวันที่ 22 สิงหาคม พ.ศ. 2557
อาคารเสนาสนะที่สำคัญ ได้แก่ วิหารทรงแบบพื้นเมือง ศาลาการเปรียญทรงพื้นเมืองไทยภาคเหนือ เป็นอาคารคอนกรีตเสริมเหล็กชั้นเดียวรูป ศาลาบำเพ็ญบุญชั้นเดียวทรงล้านนา กุฏิสงฆ์ 2 ชั้น รูปทรงล้านนา และอุโบสถ ปูชนียวัตถุที่สำคัญ ได้แก่ เจดีย์ พระพุทธรูปก่ออิฐถือปูน พระพุทธรูปก่ออิฐถือปูนรักปิดทอง และพระพุทธรูปหล่อด้วยทองลงรักปิดทอง
วัดป่าเปอะมีกิจกรรมที่สำคัญ ได้แก่ กิจกรรมตักบาตรวันคล้ายวันสวรรคตของพระบาทสมเด็จพระปกเกล้าเจ้าอยู่หัว ในวันที่ 30 พฤษภาคม ของทุกปี และยังมีประเพณีสรงน้ำพระธาตุ เดือน 5 เป็ง
==อ้างอิง==
ป่าเปอะ
วัดช้างค้ำ (จังหวัดเชียงใหม่)

วัดช้างค้ำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าวังตาล อำเภอสารภี จังหวัดเชียงใหม่
วัดช้างค้ำ หรือ วัดการโถม  สร้างขึ้นในสมัยพระเจ้ามังรายมหาราชยังครองเวียงกุมกามอยู่ ราว พ.ศ. 1831 มีพระเถระชาวลังกาจำนวน 5 รูป ซึ่งนำโดยพระมหากัสสปะ ได้จารึกมาจากกรุงสุโขทัยขึ้นไปจนถึงเวียงกุมกามบำเพ็ญสมณธรรมอยู่ที่ต้นมะเดื่อใหญ่ เมื่อพระเจ้ามังรายมหาราชทรงทราบ จึงได้เสด็จไปนมัสการพระเถระ แล้วทรงสนทนาธรรมกับพระมหาเถระ พระมหาเถระเจ้าได้ถวายพระธรรมเทศนาเรื่อง ปัฏฐังคุลีชาดก ที่มีเรื่องราวเกี่ยวกับการต่อพระหัตถ์พระพุทธรูป พระเจ้ามังรายได้สดับฟังก็เกิดความเลื่อมใสศรัทธาเป็นอย่างมากจึงโปรดให้สร้างพระอารามถวายแก่พระเถระ และยังหล่อพระพุทธรูปสำริดขึ้น 5 องค์ เป็นพระนั่ง 3 องค์และพระยืน 2 องค์ โดยมีองค์หนึ่งสูงใหญ่เท่าพระองค์จริงของพระเจ้ามังรายมหาราช ปัจจุบันเหลือพระพุทธรูปองค์นั่ง 1 องค์ ซึ่งเป็นพระประธาน ส่วนพระพุทธรูปยืน 1 องค์ ปัจจุบันยังประดิษฐานอยู่ในมณฑปวัดพระเจ้ามังราย (วัดกาละคอด หรือ วัดคานคอด)
ต่อมาพระเจ้ามังรายมหาราช ทรงโปรดให้ตั้งชื่อพระวิหารตามชื่อของช่างไม้คนโปรดว่า วิหารกานโถม ซึ่งปัจจุบัน เหลือเพียงซากของวิหารที่หันหน้าลงสู่ทิศตะวันตกของแม่น้ำปิงสายเก่า และเมื่อ พ.ศ. 1834 พระองค์โปรดให้สร้างพระเจดีย์  ฐานกว้าง 6 วาสูง 9 วา ทำซุ้งคูหาทั้งสี่ด้าน เป็นที่ประดิษฐานพระพุทธรูป 2 ชั้น ชั้นล่างไว้พระพุทธรูปนั่ง 4 องค์ ชั้นบนไว้พระพุทธรูปยืน 1 องค์
กรมศิลปากรได้เข้ามาดำเนินงานขุดแต่งและบูรณะเมื่อ พ.ศ. 2527 พบชุมชนโบราณบริเวณนี้ สันนิษฐานว่าอยู่ร่วมสมัยเดียวกับเมืองหริภุญไชย จากหลักฐานพระพิมพ์ ภาชนะดินเผา จารึกอักษรมอญ ฯลฯ วิหารของวัด หันหน้าไปทางทิศตะวันตก ซึ่งแตกต่างจากรูปแบบการก่อสร้างของวัดอื่น ๆ ในเขตเวียงกุมกาม ที่ส่วนใหญ่หันหน้าไปทางทิศตะวันออกตามคติการก่อสร้างเดิม และวัดที่สร้างให้หันหน้าไปทางทิศเหนือเข้าสู่แม่น้ำปิง ที่เคยไหลผ่านในแนวทิศเหนือตัวเวียง จึงคาดว่าน่าจะเป็นวัดที่สร้างหรือซ่อมบูรณะในระยะหลัง
== อ้างอิง ==
ช้างค้ำ
โบราณสถานในจังหวัดเชียงใหม่
วัดบ้านโดน

วัดบ้านโดน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองสีดา อำเภอหนองแซง จังหวัดสระบุรี
วัดบ้านโดนสร้างขึ้นเป็นวัดนับตั้งแต่ประมาณ พ.ศ. 2125 เดิมมีนามตามชื่อบ้าน ซึ่งหมู่บ้านนี้มีต้นไม้ชนิดหนึ่งมาก ชาวบ้านเรียกต้นกระโดน จึงนิยมเรียกชื่อบ้านว่า บ้านโดน ได้รับพระราชทานวิสุงคามสีมา พ.ศ. 2225 ได้รับพระราชทานวิสุงคามสีมาครั้งหลังเมื่อวันที่ 17 กรกฎาคม พ.ศ. 2530 เขตวิสุงคามสีมา กว้าง 17 เมตร ยาว 26 เมตร ปัจจุบันมีพระครูถาวรธรรมกิจ (ทวี ถาวโร) ดำรงตำแหน่งเจ้าอาวาส
พื้นที่ตั้งวัดเป็นที่ราบลุ่ม อาคารเสนาสนะที่สำคัญ ได้แก่ อุโบสถ ก่ออิฐถือปูน สร้างเมื่อ พ.ศ. 2525 กว้าง 6 เมตร ยาว 15 เมตร ศาลาการเปรียญ สร้างเมื่อ พ.ศ. 2497 หอสวดมนต์สร้างด้วยไม้ กว้าง 10 เมตร ยาว 15.50 เมตร กุฏิสงฆ์จำนวน 4 หลัง เป็นอาคารไม้ 4 หลัง ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก 1 และหอระฆัง ปูชนียวัตถุที่สำคัญ ได้แก่ พระประธานในอุโบสถ ปางสะดุ้งมาร ขนาดหน้าตักกว้าง 43 นิ้ว สร้างเมื่อ พ.ศ. 2525 พร้อมอัครสาวก และพระประธานประจำศาลาการเปรียญ ปางมารวิชัย ขนาดหน้าตักกว้าง 36 นิ้ว
==อ้างอิง==
บ้านโดน
โบราณสถานในจังหวัดสระบุรี
อีสาวอันตราย

อีสาวอันตราย เป็นภาพยนตร์ไทยจากค่าย นครพิงค์ภาพยนตร์ ที่ออกฉายครั้งแรกเมื่อวันที่ 4 ธันวาคม ปี พ.ศ. 2519 ซึ่งสร้างจากบทประพันธ์ของ เทพเทวี กำกับ เขียนบท และอำนวยการสร้างโดย ชนะ คราประยูร นำแสดงโดย สรพงศ์ ชาตรี สุริยา ชินพันธุ์ ทัศน์วรรณ เสนีย์วงศ์ ณ อยุธยา และ ปิยะมาศ โมนยะกุล
จากนั้นในปี พ.ศ. 2558 บริษัท ดู เอ็นเตอร์เทนเมนต์ ในเครือบริษัท แอคอาร์ตเจเนอเรชั่น ได้นำบทประพันธ์เรื่องนี้กลับมาสร้างใหม่พร้อมกับปรับเนื้อหาให้ทันสมัยมากขึ้นจากการกำกับของ ปิยะพงศ์ คำภากุล นำแสดงโดย กันตดนัย ชื่นหิรัญ นันทนัช โล่ห์สุวรรณ ญาณิน วิสมิตะนันทน์ และ จิตรภาณุ กลมแก้ว โดยได้จัดพิธีบวงสรวงเมื่อวันที่ 29 มกราคม พ.ศ. 2558 ที่ ค่ายมวยจิตรเมืองนนท์ ต่อมาทาง ช่อง 3 เอชดี จึงได้นำละครเรื่องนี้มาออกอากาศในปี พ.ศ. 2564
== นักแสดง ==
=== พ.ศ. 2564 ===
นันทนัช โล่ห์สุวรรณ  รับบท ชวาลัย มธุรสพจนา (แก้ว)
กันตดนัย ชื่นหิรัญ  รับบท ปราการ ประชาบดินทร์
กัมมัญญ์ กลมแก้ว  รับบท ศิระ พงษ์นเรศ
ญาณิน วิสมิตะนันทน์ รับบท เสาวภาคย์ เภตราวัฒน์ (ตุ๋ม)
รอน บรรจงสร้าง  รับบท เชิงชาย มธุรสพจนา
รชนีกร พันธุ์มณี  รับบท นงคราญ ผุ่นผกากรอง
ยงศิลป์ วงศ์พนิตนนท์ รับบท ชลธิศ มธุรสพจนา (กบ)
อภิรดี ภวภูตานนท์ รับบท ศิณี วารินทร์วิวัฒน์
สมภพ เบญจาธิกุล รับบท เศวต พงษ์นเรศ
โย่ง เชิญยิ้ม รับบท สิทธิ เภตราวัฒน์
สุคนธวา เกิดนิมิตร  รับบท นิสากร พัฒนวาทย์
ภาสกร บุญวรเมธี รับบท นิตย์ พัฒนาวาทย์
ปิยะ วิมุกตายน รับบท ยศ เมืองแมน
ปิยะ เศวตพิกุล รับบท ดร.วรกิจ วารินทร์วิวัฒน์
เตชินท์ พลอยเพชร รับบท เจ๊จังกึม
อาภาพร นครสวรรค์ รับบท เจ๊จี๊ด
สุมณทิพย์ ชี รับบท ลูกเจี๊ยบ
สุเทพ ประยูรพิทักษ์ รับบท สุชาติ
== อ้างอิง ==
ละครโทรทัศน์ไทย
ฟินน์ วูล์ฟฮาร์ด

ฟินน์ วูล์ฟฮาร์ด (Finn Wolfhard; เกิด 23 ธันวาคม ค.ศ. 2002) เป็นนักแสดง นักดนตรี นักเขียนบท และผู้กำกับชาวแคนาดา เจ้าของบทบาทไมค์ วีลเลอร์ ในละครเน็ตฟลิกซ์เรื่อง สเตรนเจอร์ ธิงส์ (2016–ปัจจุบัน) ซึ่งเขาได้รับรางวัลสมาคมนักแสดงภาพยนตร์และโทรทัศน์ สาขากลุ่มนักแสดงจากละครโทรทัศน์แนวชีวิตยอดเยี่ยม จากการเสนอชื่อชิงสามรางวัล รวมถึงบทบาทในภาพยนตร์ของเขา ริชี ทอร์เซีย ในภาพยนตร์ที่ดัดแปลงจากนวนิยายสยองขวัญของสตีเวน คิง เรื่อง อิท โผล่จากนรก (2017) และภาคต่ออิท โผล่จากนรก 2 (2019) ในภาพยนตร์ดรามาเรื่องเดอะโกล์ดฟินช์ (2019) เขายังพาร์กเสียงให้กับภาพยนตร์เรื่อง ตระกูลนี้ผียังหลบ (2019) และบทเทรเวอร์ในภาพยนตร์เหนือธรรมชาติเรื่อง  ปลุกพลังล่าท้าผี (2021) เขายังเป็นนักร้องนำและมือกีตาร์ให้กับวงร็อกคาลปูเนีย ปัจจุบันสมาชิกของกลุ่มดนตรี The Aubreys
== ผลงงานการแสดง ==
=== ภาพยนตร์ ===
ในฐานะนักแสดง
ในฐานะผู้กำกับ
=== ละครโทรทัศน์ ===
=== ละครออนไลน์ ===
=== มิวสิกวีดีโอ ===
== พอดแคสต์ ==
== หนังสือเสียง ==
== ผลงานเพลง ==
=== อีพี ===
With the Aubreys
=== ซิงเกิล ===
With the Aubreys
"Getting Better (Otherwise)" (2020)
"Loved One" (2020)
"Smoke Bomb" (2020)
"No Offerings" (2021) with Lunar Vacation
"Sand in My Bed" (2021)
== รางวัล ==
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2545
บุคคลที่ยังมีชีวิตอยู่
นักแสดงเด็กชายชาวแคนาดา
นักแสดงภาพยนตร์ชายชาวแคนาดา
นักแสดงละครโทรทัศน์ชายชาวแคนาดา
ชาวแคนาดาเชื้อสายเยอรมัน
ยูรัล (ภูมิภาค)

ยูรัล (Ура́л; อักษรโรมัน: Ural) เป็นพื้นที่ทางภูมิศาสตร์ที่ตั้งอยู่รอบ ๆ เทือกเขายูรัล ระหว่างที่ราบยุโรปตะวันออกและไซบีเรียตะวันตก ซึ่งถือเป็นส่วนหนึ่งของสเตปป์ยูเรเชียน ซึ่งขยายจากเหนือจรดใต้โดยประมาณ จากมหาสมุทรอาร์กติกไปจนถึงปลายแม่น้ำยูรัลใกล้เมืองออสค์ มีพรมแดนระหว่างยุโรปและเอเชียทอดยาวไปตามฝั่งตะวันออกของเทือกเขายูรัล ภูมิภาคยูรัลส่วนใหญ่ตั้งอยู่ในประเทศรัสเซีย แต่ยังรวมถึงส่วนเล็ก ๆ ของประเทศคาซัคสถานทางตะวันตกเฉียงเหนือด้วย นี่เป็นข้อมูลทางประวัติศาสตร์ ไม่ใช่หน่วยงานที่เป็นทางการ โดยมีพรมแดนทับซ้อนกับภูมิภาคใกล้เคียงของแม่น้ำวอลกาตะวันตกและไซบีเรียตะวันออก ในอดีต บางส่วนของภูมิภาคยูรัลที่มีอยู่ในปัจจุบันถือเป็นประตูสู่ไซบีเรีย หรือแม้แต่ไซบีเรียเอง และถูกรวมเข้ากับฝ่ายบริหารของวอลกา ปัจจุบันนี้ มีสิ่งที่มีชื่อเหมือนกันกับภูมิภาคยูรัลอย่างเป็นทางการสองแห่ง ได้แก่ เขตสหพันธ์ยูรัลและเขตเศรษฐกิจยูรัล ในขณะที่อย่างหลังตามพรมแดนทางประวัติศาสตร์ อดีตเป็นผลที่เกิดขึ้นทางการเมือง ซึ่งคือเขตละเว้นยูรัลตะวันตก และรวมไซบีเรียตะวันตกแทน
ศูนย์กลางตามประวัติศาสตร์ของเทือกเขายูรัลคือเชอร์ดีน ซึ่งปัจจุบันเป็นเมืองเล็ก ๆ ในดินแดนเปียร์ม โดยเปียร์มเป็นศูนย์กลางการบริหารของเขตผู้ว่าการที่มีชื่อเดียวกันเมื่อ ค.ศ. 1797 อาณาเขตส่วนใหญ่ของยูรัลตามประวัติศาสตร์และสมัยใหม่ได้รวมอยู่ในเขตผู้ว่าการเปียร์ม ศูนย์กลางการบริหารของยูรัลได้ย้ายไปสเวียร์ดลอฟสค์ (ปัจจุบันคือเยคาเตรินบุร์ก) หลังจากการปฏิวัติและสงครามกลางเมือง ในปัจจุบันภูมิภาคเศรษฐกิจยูรัลไม่มีศูนย์กลางทางการปกครองอย่างเป็นทางการ ขณะที่เยคาเตรินบุร์กเป็นศูนย์กลางการปกครองของเขตสหพันธ์ยูรัล
== ดูเพิ่ม ==
ตระกูลภาษายูรัล
== อ้างอิง ==
== แหล่งข้อมูลอื่น ==
ภูมิศาสตร์รัสเซีย
เขตสหพันธ์ยูรัล
ภูมิภาคในประวัติศาสตร์
ฟูกะ ฮาระ

ฟูกะ ฮาระ (原風佳|Hara Fuuka )เป็นนักแสดง นักเดินแบบของญี่ปุ่น
เกิดในจังหวัดโอซากะ เป็นของออสการ์โปรโมชั่น
== ประวัติ ==
เกิดในโอซากะ ย้ายไปที่โตเกียวเมื่ออายุ 2 ปี เข้าชมรมนางแบบตอนประถมปีที่ 1 และเป็นพี่สาวรุ่นที่ 3 "ฟูกะ" ในรายการ "จ๊ะเอ๋!" ของเอ็นเอชเค การศึกษาทีวี
===โครงเรื่องใน "จ๊ะเอ๋!"===
เกมนิ้วได้แสดงให้เห็นถึงการดำเนินงานที่มีเทคโนโลยีสูง
สิงหาคม 2546 รายการครบรอบ 50 ปี ของ "ぐ〜チョコランタンとともだちいっぱい!オンステージ" รายการนี้แสดงพร้อมกับอดีตพี่สาว "รินะ" และวังวัง ฟูกะว่า "ฉันรู้สึกประหม่าครั้งแรกในชีวิต ถ้าไม่มีรินะ ฉันแน่ใจว่าฟูกะจะต้องล้ม"
ชอบเพลงคือ "げんきげんき!" และ "ねこねこしゃんしゃん"
== ผลงานการแสดง ==
=== ทีวี ===
จ๊ะเอ๋! (7 เมษายน 2546 - 30 มีนาคม 2550 ปรากฏตัวเป็นพี่สาวรุ่นที่ 3 "ฟูกะ")
== อ้างอิง ==
นักแสดงเด็กหญิงชาวญี่ปุ่น
นางแบบญี่ปุ่น
บุคคลจากจังหวัดโอซากะ
Ortholinea

Ortholinea เป็นสกุลของไนดาเรียที่อยู่ในวงศ์ Ortholineidae.
สปีชีส์ของสกุลนี้พบในยุโรปและอเมริกาเหนือ
สปีชีส์ในสกุล ได้แก่:
Ortholinea divergens 
Ortholinea fluviatilis 
Ortholinea gobiusi 
Ortholinea macrouri 
Ortholinea orientalis 
Ortholinea sakinachanumae 
== อ้างอิง ==
ไนดาเรีย
Auerbachia

Auerbachia เป็นสกุลของไนดาเรียที่อยู่ในวงศ์ Auerbachiidae.
สปีชีส์ของสกุลนี้พบในออสเตรเลีย
สปีชีส์ในสกุล ได้แก่:
Auerbachia anomala 
Auerbachia caranxi 
Auerbachia chaetodoni 
Auerbachia chakravartyi 
Auerbachia chorinemusi 
Auerbachia hepatica 
Auerbachia monstrosa 
Auerbachia pulchra 
Auerbachia scomberoidi 
== อ้างอิง ==
ไนดาเรีย
Trilosporidae

Trilosporidae เป็นสกุลของไนดาเรียที่อยู่ในวงศ์ Multivalvulida.
สปีชีส์ในสกุล ได้แก่:
Trilospora Noble, 1939
Unicapsula Davis, 1924
== อ้างอิง ==
ไนดาเรีย
Spinavaculidae

Spinavaculidae เป็นสกุลของไนดาเรียที่อยู่ในวงศ์ Multivalvulida.
สปีชีส์ในสกุล ได้แก่:
Octospina Hsieh & Xiao, 1993
== อ้างอิง ==
ไนดาเรีย
Acaulidae

Acaulidae เป็นสกุลของไนดาเรียที่อยู่ในวงศ์ Anthoathecata.
สปีชีส์ในสกุล ได้แก่:
Acaulis Stimpson, 1853
Acauloides Bouillon, 1965
Blastothela Verrill, 1878
Cryptohydra Thomas, Edwards & Higgins, 1995
== อ้างอิง ==
ไนดาเรีย
Phoriospongia

Phoriospongia เป็นสกุลของฟองน้ำที่อยู่ในวงศ์ Chondropsidae.
สปีชีส์ของสกุลนี้พบใน มาเลเซีย และออสเตรเลีย
สปีชีส์ในสกุล ได้แก่:
Phoriospongia arenifibrosa 
Phoriospongia argentea 
Phoriospongia canaliculata 
Phoriospongia carcinophila 
Phoriospongia flabellopalmata 
Phoriospongia levis 
Phoriospongia mammillata 
Phoriospongia mozambiquensis 
Phoriospongia papillosa 
Phoriospongia poni 
Phoriospongia reticulum 
Phoriospongia solida 
Phoriospongia squalida 
Phoriospongia syringiana 
== อ้างอิง ==
ฟองน้ำ
Tribrachium

Tribrachium เป็นสกุลของฟองน้ำที่อยู่ในวงศ์ Ancorinidae มีเพียยงสปีชีส์เดียวคือ Tribrachium schmidtii.
สปีชีส์นี้พบในอเมริกาใต้และออสเตรเลีย
== อ้างอิง ==
ฟองน้ำ
Topsentia

Topsentia เป็นสกุลของฟองน้ำที่อยู่ในวงศ์ Halichondriidae.
สกุลมีการกระจายทั่วโลก
สปีชีส์ในสกุล ได้แก่:
Topsentia amorpha 
Topsentia aqabaensis 
Topsentia arcotti 
== อ้างอิง ==
ฟองน้ำ
Tethyopsis

Tethyopsis เป็นสกุลของฟองน้ำที่อยู่ในวงศ์ Ancorinidae.
สปีชีส์ของสกุลนี้พบในภาคใต้ ซีกโลกใต้ และ มาเลเซีย
สปีชีส์ในสกุล ได้แก่:
Tethyopsis brondstedi 
Tethyopsis calcifera 
Tethyopsis columnifera 
Tethyopsis dubia 
Tethyopsis longispinus 
Tethyopsis mortenseni 
Tethyopsis patriciae 
Tethyopsis plurima 
Tethyopsis radiata 
== อ้างอิง ==
ฟองน้ำ
Tethyspira

Tethyspira เป็นสกุลของฟองน้ำที่อยู่ในวงศ์ Dictyonellidae มีเพียงสปีชีส์เดียวคือ Tethyspira spinosa.
สปีชีส์ที่พบในยุโรปตะวันตก
== อ้างอิง ==
ฟองน้ำ
ยิยายิยา

ยิยายิยา (咿呀咿呀|yīyāyīyā) เป็นออกอากาศในจีน ประกอบด้วย การเต้นรำ เพลง ยิมนาสติก งานฝีมือ และภาษา วันที่ 1 กรกฎาคม 2560 ออกอากาศทางช่อง เป็นหนึ่งในคอลัมน์ของ "เป่าเป้ยเสวียย่วน" (宝贝学院)
== สรุป ==
ยิยายิยา ดัดแปลงมาจากรายการเด็กของญี่ปุ่น “จ๊ะเอ๋!” สถานที่ถ่ายทำรายการอยู่ในเซี่ยงไฮ้
== ตัวละคร ==
วูถัง (乌糖)
เป็นนางฟ้าของประเทศดนตรี หัวมีมาราคัส ต้นแบบคืออูตัง (うーたん)
วังวัง (汪汪)
สุนัขโตสีเขียว ต้นแบบคือวังวัง (ワンワン)
เสี่ยวยี่ (小亦)
ชื่อจริงคือ จาง ยี่ (张羿) พี่สาวรุ่นแรก ปรากฏตัวเมื่อวันที่ 1 กรกฎาคม 2560 - พฤษภาคม 2563
เสี่ยวถง (小瞳)
ชื่อจริงคือ ซุน หย่าถง (孙雅瞳) พี่สาวรุ่นสอง ปรากฏตัวเมื่อวันที่ พฤษภาคม 2563 ถึงปัจจุบัน
== อ้างอิง ==
== แหล่งข้อมูลอื่น ==
ภาพยนตร์ชุดทางโทรทัศน์สำหรับเด็ก
รายการโทรทัศน์จีน
โรงพยาบาลอภิบาลภูมิภาคมารีอูปอล

โรงพยาบาลอภิบาลภูมิภาคมารีอูปอล (Обласна лікарня інтенсивного лікування м.Маріуполь; Mariupol regional intensive care hospital) เดิมชื่อ โรงพยาบาลนครมารีอูปอล 2 (Маріупольська міська лікарня № 2; Mariupol City Hospital No. 2) เป็นโรงพยาบาลที่ใหญ่ที่สุดในภูมิภาคดอแนตสก์ ในมารีอูปอล (ประเทศยูเครน) โดยออกแบบมาเพื่อให้การดูแลผู้ป่วยในและผู้ป่วยนอกในระดับตติยภูมิแก่ผู้อยู่อาศัยในภูมิภาค และระดับทุติยภูมิแก่ประชากรของภาคกลางที่ใหญ่ที่สุดของมารีอูปอล
== ประวัติ ==
โรงพยาบาลอภิบาลภูมิภาคมารีอูปอลก่อตั้งขึ้นในฐานะโรงพยาบาลนครมารีอูปอล (จดานอฟ) #2 ในเดือนเมษายน ค.ศ. 1980
เมื่อวันที่ 22 ธันวาคม ค.ศ. 2016 ตามคำสั่งของประธานการบริหารรัฐระดับภูมิภาคดอแนตสก์หมายเลข 1163 "ในการยอมรับทรัพย์สินส่วนกลางของชุมชนอาณาเขตของหมู่บ้าน, เมือง, นครที่อยู่ภายใต้การควบคุมของสภาภูมิภาค, ทรัพย์สินส่วนรวมของสถาบันเทศบาล" โรงพยาบาลนครมารีอูปอล 2 ซึ่งเป็นโรงพยาบาลนครได้เปลี่ยนเป็นโรงพยาบาลระดับภูมิภาค โดยมีการเปลี่ยนชื่อ
ใน ค.ศ. 2019 โรงพยาบาลยังคงดำเนินการปรับปรุงด้านความร้อนของห้อง รวมถึงการซ่อมแซมที่จำเป็นของหน่วยปฏิบัติการและแผนกฉุกเฉิน ตลอดจนการขยายห้องเอ็มอาร์ไอ
== หน่วยของโรงพยาบาล ==
1 มกราคม 2565:
เวชศาสตร์ฉุกเฉิน (เร่งด่วน, ห้องผ่าตัดขนาดเล็ก, ห้องฉุกเฉิน)
ศัลยกรรม 1 (ทั่วไป, ช่องท้อง, เลือดออกในทางเดินอาหาร)
ศัลยกรรม 2 (หนองบำบัดน้ำเสีย, ศัลยศาสตร์ลำไส้ใหญ่และทวารหนัก)
บาดเจ็บ (ศัลยศาสตร์ออร์โทพีดิกส์, ขาเทียม)
ประสาทศัลยศาสตร์ (เนื้องอกในสมอง, โรคประสาท)
ศัลยศาสตร์ทางเดินปัสสาวะ
นรีเวชศาสตร์
โสตศอนาสิกวิทยา
จักษุวิทยา (ศัลยกรรมตา, การผ่าตัดเลนส์)
อายุรศาสตร์ (ปอด, ไต, พิษวิทยา)
ประสาทวิทยา (จังหวะในสมอง)
หทัยวิทยา
วิทยาทางเดินอาหาร
วิสัญญีแพทย์ (เตียงหลังผ่าตัด)
การดูแลอย่างเข้มข้นครั้งที่ 1 (การช่วยชีวิต)
การดูแลอย่างเข้มข้นครั้งที่ 2 (การช่วยชีวิตทางระบบประสาท, การเกิดลิ่มเลือด)
ไฮเปอร์บาริกออกซิเจนเธอราปี่
กายภาพบำบัด (ฟื้นฟู, การนวด)
การส่องกล้องผ่าตัดฉุกเฉิน (การส่องกล้อง)
การวินิจฉัยด้วยรังสี (เอ็กซเรย์, แมมโมกราฟฟี, เอกซเรย์คอมพิวเตอร์แบบเกลียว, การถ่ายภาพด้วยคลื่นสนามแม่เหล็ก)
การวินิจฉัยการทำงาน (อัลตราซาวนด์, อิเล็กโตรเซฟาโลกราฟฟี, สไปโรกราฟฟี)
พยาธิกายวิภาค (การชันสูตรพลิกศพ, การตรวจชิ้นเนื้อ, ห้องปฏิบัติการทางจุลกายวิภาค)
ห้องปฏิบัติการวินิจฉัยทางคลินิก (การตรวจเลือดและปัสสาวะ ชีวเคมี ภูมิคุ้มกันวิทยา เซลล์วิทยา ปรสิตวิทยา)
แผนกผู้ป่วยนอก (โพลีคลินิก)
ศูนย์การแพทย์ทางไกลระดับภูมิภาค (เทเลเฮลธ์)
บริการสนับสนุน (หน่วยฆ่าเชื้อและฆ่าเชื้อ, หน่วยจัดเลี้ยง, บริการในครัวเรือน, ที่เก็บถาวร)
== อ้างอิง ==
มารีอูปอล
ก่อตั้งในปี พ.ศ. 2523
แคว้นดอแนตสก์
Zika virus

redirect ไวรัสซิกา
วัดทุ่งอ้อ

วัดทุ่งอ้อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหารแก้ว อำเภอหางดง จังหวัดเชียงใหม่
วัดทุ่งอ้อสร้างขึ้นเมื่อ พ.ศ. 2350 เดิมชาวบ้านเรียกว่า วัดทุ่งอ้อหลวง แต่ต่อมาเปลี่ยนชื่อเป็น "วัดทุ่งอ้อ" สันนิษฐานว่าวัดทุ่งอ้อเป็นศูนย์กลางร่วมสมัยในยุคของเวียงมโน ซึ่งเกิดขึ้นก่อนการสร้างเมืองเชียงใหม่กว่า 13 ปี บ้างสันนิษฐานว่าสมัยโบราณบริเวณแถบนี้ ได้มีการสู้รบกันระหว่างล้านนากับพม่า จึงทำให้บริเวณนี้ถูกพม่ายึดเอาอาณาเขตบริเวณพื้นที่โดยรวม พร้อมกับการสร้างวัดนี้ขึ้นมา วัดจึงผสมผสานศิลปะพม่า กรมศิลปากรได้ทำการบูรณะวิหารของวัดทุ่งอ้อ เมื่อ พ.ศ. 2539
วิหารศิลปะล้านนา มีลวดลายปูนปั้นประดับทองแป และหน้าบันหัวเสา และป้านลมประดับด้วยประจกสีแบบพม่า (กระจกฉาบด้วยเนื้อชิน) คันทวยเป็นลวดลายฉลุด้วยไม้สัก พระประธานของวิหาร เป็นศิลปะผสมผสานระหว่างพม่าและล้านนา
==อ้างอิง==
ทุ่งอ้อ
โบราณสถานในจังหวัดเชียงใหม่